31.7.2014. | Vijesti

Senzacija: Dinamo doveo najboljeg mladog igrača Barcelone!

Dinamo je danas dovršio senzacionalan transfer kada je u Plavom salonu trogodišnji ugovor s najboljom hrvatskom momčadi potpisao Dani Olmo. Dani je 16-godišnjak koji dolazi u Dinamo s impresivnim životopisom: kao kapetan i najbolji strijelac mlade momčadi Barcelone, španjolski reprezentativac i jedan od najperspektivnijih igrača iz (po)najbolje nogometne škole na svijetu.

- Razlog mog dolaska ovdje je vrlo jednostavan: dolazak u Dinamo je najbolja opcija za moj nogometni razvoj. U Dinamu su sjajni uvjeti za mlade igrače, odlično se radi i mladi igrači rano dobiju priliku u seniorskom nogometu. Znam igrače koji su igrali ovdje kao što Modrić, Halilović, Kovačić, Mandžukić, Lovren, a danas igraju u Realu, Barceloni, Interu, Liverpoolu i Atletico Madridu tako da je više nego jasno da se ovdje sjajno radi – ispričao je sjajni 16-godišnjak.

- Sretan sam što sam došao u Dinamo i Zagreb – rekao je nasmijani 16-godišnjak nakon potpisa ugovora s Modrima pa malo opisao svoj nogometni put: - Rodio sam se u Terrassi, mjestu u Kataloniji gdje sam s tri godine počeo igrati nogomet. Sa sedam sam prešao u Espanyol, a već godinu dana kasnije sam dobio poziv Barcelone za koju sam igrao do neki dan.

Talentirani mladić igra na sve tri ofenzivne pozicije, špicu i oba krila, a od posljednjih šest godina čak je pet puta bio najbolji strijelac Barcelone. S kapetanskom trakom oko ruke vodio je Barcelonu do mnogih trofeja i brojnih uspjeha, a ništa manje nije uspješan niti u dresu reprezentacije Španjolske s kojom je samo ove godine nastupao i osvojio turnire u Engleskoj, Kazahstanu i Srbiji. Naravno, Dani nastupa i za reprezentaciju Katalonije. U svakom slučaju, trofeji i pobjede su Danijeva svakodnevica tako da je došao u pravi klub.

Dani je 16-godišnjak koji dolazi u Dinamo s impresivnim životopisom: kao kapetan mlade momčadi Barcelone, španjolski reprezentativac i jedan od najperspektivnijih igrača iz (po)najbolje nogometne škole na svijetu. Mladić će se priključiti radu s drugom momčadi Modrih, a pitanje je dana kada će debitirati za prvu momčad.

- Razlog mog dolaska ovdje je vrlo jednostavan: dolazak u Dinamo je najbolja opcija za moj nogometni razvoj. U Dinamu su sjajni uvjeti za mlade igrače, odlično se radi i mladi igrači rano dobiju priliku u seniorskom nogometu. Sjeli su moji roditelji, zastupnici i ljudi iz kluba i ubrzo shvatili kako svi žele isto za mene i moju karijeru tako da je zapravo odluka bila lagana – kaže Dani pa pokazuje zavidno znanje o bivšim igračima njegovog novog kluba.

- Znam igrače koji su igrali ovdje kao što Modrić, Halilović, Kovačić, Mandžukić, Lovren, a danas igraju u Realu, Barceloni, Interu, Liverpoolu i Atletico Madridu tako da je više nego jasno da se ovdje sjajno radi. Naravno, na meni je iskoristiti sve što mi se ovdje pruža, nastaviti naporno raditi i trenirati te se izboriti za svoju priliku – ispričao je Dani pa naglasio: - Želio bih se zahvaliti Barceloni na svemu, oni će uvijek biti moj klub i iskreno se nadam da ću se jednoga dana vratiti tamo. Kao igrač prve momčadi.

Ime i prezime: Daniel Olmo Carvajal Datum rođenja: 7.5.1998. Pozicija: (Krilni) napadač Bivši klubovi: Espanyol, Barcelona

Na kraju razgovora Dani nam je otkrio kako je prošle godine već posjetio Hrvatsku: - Da, bio sam na Krku na odmoru i jako mi se svidjelo, upoznao sam puno dragih i simpatičnih ljudi tako da je to bilo jedno sjajno iskustvo koje je također pomoglo pri donošenju odluke o dolasku u Zagreb – priča mladić koji će na početku u Zagrebu biti sam, a onda će mu se pridružiti majka. Otac, Miguel Olmo, također radi u nogometu kao glavni trener drugoligaša Sabadella.

Dani će se priključiti radu s drugom momčadi Modrih, a sigurni smo kako je pitanje dana kada će debitirati i za prvu momčad.

Dani, bienvenido a Dinamo!

Â

Â